ત્રિકોણબાગ કા રાજા ગણપતિ મહોત્સવના બીજા દિવસે મુખ્યમંત્રી વિજયભાઇ રૂપાણીએ ઉપસ્થિત રહી ગણેશ વંદના કરી હતી. દસ દિવસ દરમિયાન યોજાનાર મહોત્સવમાં શનિવારે સાંજે નાના બાળકોની શ્લોક સ્પર્ધા, ડાન્સ ટેલેન્ટ શો યોજાયો હતો. રવિવારે સાંજે જરૂરિયાતમંદ દર્દીઓના લાભાર્થે રક્તદાન કેમ્પ અને રાત્રે સ્વરસાધના, વેરાયટી શો યોજાશે. સોમવારે રાત્રે લોકકલાકારોનો કસુંબલ લોકડાયરો અને સાંજે બહેનોની મહેંદી સ્પર્ધા યોજાશે. દસ દિવસીય આયોજનમાં ધર્મોત્સવનો લાભ લેવા જિમ્મી અડવાણી અને સાથી મિત્રો દ્વારા આમંત્રણ પાઠવાયું છે.